**COVID 19 ПРАВИЛА КОЈА СЕ ПРИМЕЊУЈУ У ХОТЕЛУ**

* Обавезно је ношење заштитних маски у унутрашњим затвореним деловима хотела;
* Обавезно је одржавање међусобног растојања од најмање 2 метра између лица која не бораве у истом домаћинству;
* Обавезно је поштовање ограничења која су истакнута на сваком столу о максималном броју особа које могу седети за истим столом у лоби бару и ресторану Гондола, осим уколико се ради о лицима из истог домаћинства;
* Обавезно је коришћење дезо баријера на свим улазима у хотелске просторије;
* Обавезна је дезинфекција руку приликом уласка у ресторан;
* Обавезно је ношење заштитне маске за време узимања оброка у ресторану;
* Приликом уласка у ресторан сваком госту ће бити мерена температура од стране особља ресторана;
* Сваки гост коме буде приликом мерења утврђена повишена температура биће упућен у дежурну амбуланту;
* Уколико код неког госта буде потврђено присуство вируса сви гости хотела ће бити обавештени;
* У оквиру Спа центра у било ком тренутку максимално може боравити 40 особа, број особа у Спа центру контролише особље Спа центра;
* У Спа центру нису доступни третмани лица, као и масаже у пару, приликом реализације масажа врата масажне кабине морају бити отворена и обавезно је ношење заштитних маски;

**ВАЖНА НАПОМЕНА:**

Имајући у виду тешку епидемиолошку ситуацији у нашој земљи, обавештавамо Вас, да ћемо почевши од 02.01.2021. године, поред осталих епидемиолошких мера које се већ примењују у хотелу, од свих гостију старијих од 15 година захтевати да приликом пријаве у хотел имају неки од следећих докумената:

* негативан RT-PCR тест на присуство вируса SARS-COV-2, не старији од 48 часова, или
* негативан антигенски тест, такође не старији од 48 часова, или
* потврду о вакцинацији, или
* позитиван серолошки тест (IgG класа антитела) на антитела.

Јавно предузеће Стара Планина и СП РЕСОРТ у сарадњи са здравственим центром из Књажевца ће свим гостима омогућити тестирање и у хотелу Стара Планина антигенским тестом, цена теста је 1.200,00 динара. Очекивано време чекања на резултат теста је 15 до 20 минута. Имајући у виду COVID 19 гаранцију коју можете пронаћи на крају овог документа, свим гостима код којих се потврди присуство вируса, било приликом тестирања у хотелу, или уз достављен налаз, уколико тестирање вршите у некој другој референтној лабораторији, вршимо повраћај уплаћеног аванса у целости.

Основни разлог увођења ове мере је заштита Вашег и здравља осталих гостију. Верујемо да ћете се самим тим и Ви осећати сигурније и лагодније током боравка у нашим објектима. Као друштвено одговорна компанија, такође желимо да дамо пример целокупној туристичко – хотелијерско - угоститељској привредној грани како би сви заједно допринели стишавању епидемије на територији Републике Србије.

Хвала Вам унапред на приказаној одговорности у вези поштовања ове мере.

**COVID 19 ГАРАНЦИЈА У ВЕЗИ УПЛАТА**

Имајући у виду целокупну неизвесну ситуацију у вези са пандемијом вируса Covid 19, обавештавамо Вас да за све резервације у својим објектима компанија СП Ресорт гарантује повраћај целокупног износа уплате уколико се путовање откаже од стране путника услед немогућности путовања изазваног вирусом Covid 19.

Компанија СП Ресорт гарантује повраћај целокупног износа и уколико путовање не може да се реализује услед затварања граница, проглашења полицијског часа, ванредног стања или других ограничавајућих мера које донесу надлежни органи Републике Србије.